SET ปิดบวก 14 จุด รับกระแสเปิดจอง “วัคซีนโควิด” แวลู่ทะลัก 1.75 แสนลบ. นิวไฮรอบ 2 ปี!
SET ปิดบวก 14 จุด รับกระแสเปิดจอง "วัคซีนโควิด" แวลู่ทะลัก 1.75 แสนลบ. นิวไฮรอบ 2 ปี! โดยดัชนีปิดที่ระดับ 1,582.96 จุด เพิ่มขึ้น 14.38 จุด หรือ 0.92% มูลค่าการซื้อขาย 1.75 แสนล้านบาท
24 มิ.ย. 2564

ผู้สื่อข่าวรายงานว่า ดัชนีปิดที่ระดับ 1,582.96 จุด เพิ่มขึ้น 14.38 จุด หรือ 0.92% มูลค่าการซื้อขาย 1.75 แสนล้านบาท โดยมูลค่าซื้อขายวันนี้ ถือเป็นการทำจุดสูงสุดในรอบกว่า 1 ปี 5 เดือน นับตั้งแต่มูลค่าซื้อขายอยู่ที่ระดับ 2.05 แสนล้านบาท เมื่อวันที่ 28 พ.ค.62
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้รีบาวด์ได้ดีกว่าคาด ซึ่งเป็นไปในทิศทางเดียวกับตลาดกลุ่ม TIP บวกได้ดีในวันนี้ ส่วนตลาดอื่นในเอเชียเคลื่อนไหวทั้งในแดนบวก-ลบ อย่างตลาดหุ้นฮ่องกง, ตลาดหุ้นไต้หวัน และตลาดหุ้นเกาหลีใต้ ติดลบเล็กน้อย
ทั้งนี้ ตลาดบ้านเรารับแรงหนุนจากโอกาสการนำเข้าวัคซีนทางเลือกมาเพิ่ม และเริ่มเปิดจองฉีดวัคซีนรอบใหม่สำหรับบุคคลทั่วไป ทำให้หันมามองการเปิดเมืองในระยะต่อไป ส่งผลให้วันนี้หุ้นกลุ่มพาณิชย์ (Commerce), กลุ่มโรงแรม, กลุ่มห้างสรรพสินค้า และกลุ่มโรงไฟฟ้า ปรับตัวขึ้นมาได้ดี คาดว่าจะเป็นแรงซื้อของนักลงทุนสถาบัน พร้อมแนะติดตามดัชนีราคาการใช้จ่ายเพื่อการบริโภคส่วนบุคคล (PCE) เดือน เม.ย.ที่จะออกมาในวันพรุ่งนี้
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯมีโอกาสเผชิญแรงขายทำกำไรหลังจากปรับขึ้นมา 2 วัน และยังไม่มีปัจจัยใหม่เข้ามาเพิ่ม พร้อมให้แนวรับ 1,570 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

KBANK   มูลค่าการซื้อขาย  21,129.93 ล้านบาท  ปิดที่ 121.50 บาท ลดลง   2.50 บาท
KTC     มูลค่าการซื้อขาย  11,843.57 ล้านบาท  ปิดที่  73.50 บาท ลดลง   9.50 บาท
SCGP    มูลค่าการซื้อขาย   8,326.80 ล้านบาท  ปิดที่  55.50 บาท ลดลง   1.25 บาท
PTT     มูลค่าการซื้อขาย   7,806.81 ล้านบาท  ปิดที่  38.75 บาท ราคาไม่เปลี่ยนแปลง
CPALL   มูลค่าการซื้อขาย   5,322.02 ล้านบาท  ปิดที่  60.75 บาท เพิ่มขึ้น  2.75 บาท
 
ตลาดหุ้นเอเชีย
